Joseph Oliver Bowers

**Joseph Oliver Bowers**, S.V.D. (født 28. mars 1910 i Mahaut i Dominica i De britiske Leewardøyene, død 5. november 2012 i Agomanya i Ghana) var katolsk biskop av Accra i Ghana og Saint John's(-Basseterre) i Karibien.
## Liv og virke
### Bakgrunn
Joseph Bowers var sønn av den lokale sheriffen, Montague Bowers, som også var rektor og organist, og hans kone Mary.  Han gikk på *Dominica Grammar School* i Roseau, hvor han besto sine *[[A-Level]]s*. Deretter dro til USA for å studere til prest. Han sluttet seg til Steylermisjonærene i Bay St. Louis i Mississippi. I 1933 avla han sine første løfter.

### Prest
Etter å ha fullført studiene ble han ordinert til prest i Roma den 22. januar 1939. Som ung prest arbeidet han først i sjelesørger i Mississippi-regionen. 

I 1940 tilhørte han den første gruppen av Steylerfedre som ble sendt til Ghana som misjonærer. Han var stedfortredende regionalsuperior. Fra 1950 til 1952 studerte han kanonisk rett ved Gregoriana i Roma.

### Biskop av Accra
Den 27. november 1952 ble han av pave Pius XII utnevnt til hjelpebiskop i Accra i den britiske koloni Gullkysten og titulærbiskop av *Kyparissia*. Seks uker senere ble han utnevnt til biskop av Accra. Kardinal Francis  Spellman bispeviet ham den 22. april 1953 i Bay St. Louis i Mississippi. Medkonsekratorer var Richard Oliver Gerow, biskop av Natchez, og Adolph Alexander Noser, apostolisk vikar av Accra. 

Han var den første svarte biskop som ble ordinert i USA. I 1957, sammen med Steylermisjonssøsteren Providentia Hein, grunnla han kongregasjonen *Handmaids of the Divine Redeemer* (HDR) i Accra, som primært virker for de fattige innen utdanning og helsevesen, samt en skole som senere fikk navn etter ham. Han var også grunnleggeren av *St. John College and Seminary* i Koforidua, senere omdøpt til *Pope John Senior High School and Minor Seminary*, regnet som en av de beste skolene i Ghana.

Biskop Bowers deltok i Det andre Vatikankonsil på de tre første sesjonene.

### Biskop av Saint John's
I 1971 Bowers av pave Paul VI utnevnt den første biskopen av Saint John's i Antigua og Barbuda. Siden 1981 har bispedømmet blitt kalt Saint John's-Basseterre.

Han søkte om å få fratre som biskop da han var vel oppe i årene, og fikk dette innvilget i 1981 av pave Johannes Paul II Han bodde i Charlestown på Nevis til 1990, deretter på hjemøya Dominica. 

På forespørsel fra søstrene i kongregasjonen han grunnla, returnerte Bowers til Ghana på slutten av 1990-tallet og bosatte seg i Agomanya i det østlige Ghana. Blant gjestene ved hans 100-årsdag der var Nicholas Liverpool, presidenten av Dominica.

## Heder
* Hedersbevisning fra *Dominica Academy of Arts and Sciences* (DAAS) for hans styrelse og arv, uselviskget og fromhet (2007)
* *Ghana National Award*, januar 2012
## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Francis Joseph Spellman (1889–1967) *1932
* Biskop *Joseph Oliver Bowers* (1910–2012) *1953

## Referanser


## Eksterne lenker
* Fyldige kardinalsbiografier på norsk – katolsk.no
* The Cardinals of the Holy Roman Church